जिला परिषद् सीईओ ने सुनीं ग्रामीणों की समस्या
भरतपुर | पंचायतसमिति डीग की ग्राम पंचायत कौरेर में जिला परिषद सीईओ अंशदीप की अध्यक्षता में सोमवार को रात्रि चौपाल का आयोजन हुआ।
रात्रि चौपाल में ग्रामीणों की ओर से बिजली कम आने, जीएसएस मंजूर होने के बावजूद स्थापित नहीं होने, गांव के परिक्रमा मार्ग में पानी भरा होने की समस्याएं उठाईं। सीईओ ने समस्याओं के निराकरण के निर्देश संबंधित विभागों के अधिकारियों को दिए। इस दौरान ग्राम पंचायत के रिकार्ड का निरीक्षण भी किया गया। उन्होंने ग्रामीणों से स्वच्छ भारत मिशन के सफल बनाने की अपील की साथ ही आम रास्तों पर अतिक्रमण नहीं करने को कहा। इस अवसर पर योजनाओं की जानकारी आमजन को दी गई। रात्रि चौपाल में जिला साक्षरता एवं सतत शिक्षा अधिकारी अशोक धाकरेे, विकास अधिकारी ऋषिराज मीणा, तहसीलदार मुनेश शर्मा तथा पंचायत प्रसार अधिकारी मुरारीलाल गौतम आदि उपस्थित थे।
hin_Deva awa_Deva hin_Deva